10-я асобная горна-штурмавая брыгада (Украіна)

**10-я асобная горна-штурмавая брыґада** — тактычнае фармаваньне горнае пяхоты Сухапутных войскаў Узброеных сілаў Украіны. Фармаваньне падпарадкаванае апэратыўнаму камандаваньню «Захад». Брыґада была сфармаваная ў месьце Белая Царква 1 кастрычніка 2015 року. Пунктам сталае дысьлякацыі вызначанае м. Каламыя Івана-Франкоўскае вобласьці.

Галоўнаю задачаю частцы зьяўляецца вядзеньне баявых дзеяньняў у горна-лясістай мясцовасьці.

## Гісторыя
На пачатковым этапе быў створаны 10-ы горна-пяхотны полк, які базаваўся ў Чарнаўцах. 21 верасьня 2015 року, на прэс-канфэрэнцыі ў Івана-Франкоўску, вайсковыя абвесьцілі аб прыняцьці рашэньня сфармаваць новую горна-штурмавую брыґаду пад нумарам 10. Месцам для дысьлякацыі была абраная старая вайсковая база ў м.Каламыя. Камандзірам брыґады стаў герой Украіны падпалкоўнік Васіль Зубаныч, які ранейша камандаваў 15-м асобным горна-пяхотным батальёнам ды ўжо ўласна 10-м горна-пяхотным полкам.

Першы набор&nbsp;— 1000 добраахвотнікаў на кантрактнай падставе - пачалі падрыхтоўку ў Белай Царкве ў чаканьні, калі ў Каламыі будзе падрыхтаваная адпаведная база

Пасьля праходжаньня баявога зладжваньня на паліґонах, з траўня 2016 выконвала заданьні ў Данецкай вобласьці.

Першы навучальны выхад у горы байцы брыґады зьдзейсьнілі 13 студзеня 2017 року, узяўшы гору Вялікі Верх. Уздым доўжыўся 8 гадзінаў. У другой палове лютага таго ж року, вайсковаслужачыя брыґады падняліся на Гавэрлу, усталяваўшы на вяршыні дзяржаўны сьцяг у гонар загінуўшых на Дэбальцаўскім плацдарме. Ішлі наверх 5 гадзінаў, спускаліся 2 гадзіны.

У лютым 2016 року прынята рашэньне аб стварэньні на Букавіне асобнага горна-штурмавога батальёна колькасьцю ў 150 асобаў. Супольнаю дырэктываю Міністэрства абароны Ўкраіны ды Ґенэральнага штабу Ўзброеных сілаў Украіны вызначанае месца яго дысьлякацыі: на фондах вайсковага мястэчка №&nbsp;3&nbsp; ў Чарнаўцах (вул. М.Алімпіяды, 6) ды вайсковае частцы В2235 (8-ы асобны матапяхотны батальён).

У сакавіку 2016 року зьявілася паведамленьне, што добраахвотчы батальён «Айдар» ды «Данбас-Украіна» ўвойдуць у склад навастворанае 10 горна-штурмавое брыґады. У студзені 2017 року стала вядома, што гэтыя падразьдзелы выведзеныя са складу брыґады.

4 траўня 2018 року пасьля выкананьня баявое задачы на Данбасе брыґада вярнулася да месца стаялае дысьлякацыі. Байцоў ўрачыста сустрэлі ля мескае ратушы ў Каламыі. Цягам дзевяці месяцаў байцы 109, 108 ды 8 батальёну трымалі абарону на перадавой – ля Папаснае, Залатога.

## Структура
* кіраваньне (штаб)
*  8 асобны горна-штурмавы батальён, Чарнаўцы (Садгора)
*  108 асобны горна-штурмавы батальён смт. Далятын
*  109 асобны горна-штурмавы батальён с. Крыхаўцы
* танкавы батальён
* зянітны ракетна-артылерыйскі дывізіён
* брыґадная артылерыйская ґрупа
** батарэя кіраваньня ды артылерыйскае выведкі
** гаўбічны артылерыйскі дывізіён

## Камандаваньне
* палкоўнік Васіль Зубаніч (з 2015)

## Страты
За час толькі першае ратацыі ў АТА, брыґада страціла загінулымі&nbsp;— 22 вайсковаслужбоўцы, сярод якіх:
* Анатоль Васылік, жаўнер, 23 ліпеня 2016, баі за Мар’інку.
* Дзяніс Лесьняк, маёр, жнівень 2016, баявое сутыкненьне з ДВҐ.
* Раман Доўгі, старшы жаўнер, 23 верасьня 2017 року, баявое сутыкненьне з ДВҐ ля в. Новааляксандраўкі Луганскае вобласьці.
* Юры Галаўчэнка, 13 кастрычніка 2017
* Андрэй Дабравольскі, 17 лістапада, Сьветладарская дуга
* Іван Дубэй, загінуў 9 сьнежня 2017-га ад параненьня пад Новазваноўкаю
* Сабіна Галіцкая, старшая мэдычная сястра, Крымскае, 20 лютага 2018.

## Крыніцы

## Вонкавыя спасылкі

* Афіцыйная старонка ў Facebook
* Ва ЎСУ фармуюць 10-ю горна-штурмавую брыґаду
* Ва Ўкраіне сфармавалі новую горна-штурмавую брыґаду ЎСУ. 13.01.2016, 16:55
* Наваствораная брыґада ЎСУ паказала свае ўменьні на паліґоне
* Горная пяхота: "Эдэльвэйс"
* "Эдэльвэйс" пераходзіць у наступ
* У рамках навучаньняў 10 асобная горна-штурмавая брыґада пасьпяхова пераадолела водную пераправу праз раку Дняпро на ўчастку шырынёй амаль 5 км
* Пераправа горна-штурмавых падразьдзелаў праз Дняпро
* БЕРАГ ЛЕВЫ - БЕРАГ ПРАВЫ
* Брыґада — нашчадак добрабатаў сьвяткуе сваю гадавіну
* Як праходзіць гарт горных штурмавікоў: дзень трэнаваньняў з байцамі 10-е брыґады.
* 10-ы горна-штурмавы 2 рокі
* *Лілія Рагуцкая*, У мяне ў РФ радзіна, але я расейцаў сюды ня клікаў: як ваюе на Данбасе наймалодшая брыґада ЎСУ // *Апостраф*, 14 кастрычніка 2017
* *Андрэй Дубчак*, *Мар’ян Кушнір*, «Горныя эдэльвэйсы» на Данбасе. Частка другая: Підземелля передової // *[[Радыё свабода]]*, 26 сьнежня 2017
* 
* Гімн 10 Асобнае горна-штурмавое брыґады.

Катэгорыя:Вайсковыя фармаваньні Ўкраіны